রবীন্দ্রনাথ মন্তব্য করেন, ‘নজরুলের কাব্যে অসির ঝনঝনানি আছে। আমি যদি তরুণ হতাম, তাহলে আমার কলমেও ওই একই ঝঙ্কার বাজত।’ রবীন্দ্রনাথ পবিত্র গঙ্গোপাধ্যায়ের হাতে বইটি দিয়ে রবীন্দ্রনাথ আরো বলেছিলেন, ‘নজরুলকে বলো, আমি নিজের হাতে তাকে দিতে পারলাম না বলে সে যেন দুঃখ না করে। আমি তাকে সমগ্র অন্তর দিয়ে অকুণ্ঠ আশীর্বাদ জানাচ্ছি। আর বলো, কবিতা লেখা যেন কোনো কারণেই সে বন্ধ না করে। সৈনিক অনেক মিলবে, কিন্তু যুদ্ধে প্রেরণা জোগাবার কবিও তো চাই।’